**BRIDGEKLUBBEN HJERTER ESS**

**Vedtekter (vedtatt 7.9.1994 – sist endret i digitalt årsmøte 15.10.2020)**

§ 1 Klubbens navn er «Bridgeklubben Hjerter Ess».

§ 2 Klubbens formål er å fremme medlemmenes interesse for bridge, øke deres ferdigheter, igangsette og lede turneringsbridge samt fremme bridgens sosiale egenskaper.

§ 3 Som medlem kan opptas enhver som er godkjent av styret.

§ 4 Ethvert medlem er forpliktet til å motta de verv en velges til, men kan nekte gjenvalg for en like lang periode som den vedkommende umiddelbart forut har fungert i.

§ 5 Styret kan utelukke et medlem som overtrer klubbens vedtekter og bestemmelser eller ved sin oppførsel skader klubben.

§ 6 Årskontingenten fastsettes av årsmøtet og betales innen den frist styret bestemmer. Det samme gjelder spillekontingenten.

§ 7 Klubben ledes av et styre på 4-6 medlemmer bestående av leder og 3-5 styre-medlemmer som velges av årsmøtet. Leder velges ved særskilt valg for 1 år ad gangen. For øvrig er funksjonstiden 2 år, dog foretas det loddtrekning i forbindelse med første årsmøte slik at to, eventuelt tre, styremedlemmer da er på valg. Styret fordeler selv de forskjellige arbeidsoppgaver innen styret.

§ 8 I alle saker som ikke avgjøres av årsmøtet, har styret besluttende og bevilgende myndighet.

§ 9 Styret er beslutningsdyktig når minst 3 medlemmer er tilstede. Over styrets møter føres protokoll. Styret plikter dessuten å føre regnskap, medlemsprotokoll og turneringsprotokoll.

§ 10 Årsmøtet avholdes senest innen utgangen av april hvert år og innkalles av styret med 3 ukers varsel. På årsmøtet behandles:

1. Styrets årsberetning
2. Årsregnskap i revidert stand
3. Fastsette kontingent
4. Innkomne forslag
5. Valg av styremedlemmer, ett varamedlem til styret og revisor
6. Valg av 2-3 medlemmer til valgkomitéen for neste årsmøte. Hvis klubben har flere spillepartier, skal det tilstrebes at det blir en naturlig fordeling av tillitsvervene på de ulike partier.
7. Eventuelt

§ 11 Ekstraordinært årsmøte innkalles hvis styret finner det nødvendig eller når minst 1/3 av klubbens medlemmer fremmer krav om dette. Ekstraordinært årsmøte kan bare behandle de saker som er nevnt i innkallingen.

§ 12 Endringer i disse vedtekter kan bare foretas på ordinært årsmøte med 2/3 av de møtende medlemmer stemmer.

§13 Forslag om oppløsning av klubben behandles på ordinært årsmøte. Et slikt forslag må være tilstilet alle medlemmer senest 4 uker før møtet holdes. Det årsmøtet som eventuelt vedtar oppløsning må også vedta hvordan midlene disponeres.